บาทเปิด 33.70 บาทต่อดอลลาร์ แข็งค่า
เงินบาทเปิดตลาด 33.70 บาทต่อดอลลาร์ แข็งค่าหลังตัวเลขเศรษฐกิจสหรัฐฯฉุดดอลลาร์อ่อนค่า
1 ต.ค. 2564

เมื่อวันที่ 1 ตค. 64 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.70 บาท/ดอลลาร์ แข็งค่าจาก เย็นวานนี้( 30 ก.ย.) ที่ระดับ 33.85 บาท/ดอลลาร์เช้านี้บาทเปิดแข็งค่า สอดคล้องกับภูมิภาคที่เคลื่อนไหวในทิศทางแข็งค่าเล็กน้อย จากการที่ดอลลาร์เผชิญแรงขายทำกำไร ประกอบกับจำนวนผู้ขอรับสวัสดิการว่างงานรายสัปดาห์ของสหรัฐฯ ปรับตัวสูงขึ้น ส่งผลให้ดอลลาร์ย่อตัวลงเมื่อเทียบกับสกุลเงินหลัก ปัจจัยที่ ต้องติดตามวันนี้ คือ ดัชนีภาคการผลิตเดือนก.ย. จากสถาบันจัดการด้านอุปทานของสหรัฐ (ISM)นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.65-33.80 บาท/ดอลลาร์